1. ΝΟΜΟΘΕΤ. ΔΙΑΤΑΓΜΑ υπ’αριθ. 2466 της 18/25 Ιουλ. 1953 (ΦΕΚ Α΄ 187) Περί κυρώσεως της από 15 Φεβρ. 1952 Συμφωνίας «περί ιδρύσεως Συμβουλίου Αντιπροσώπων Ευρωπαϊκών Κρατών δια την μελέτην σχεδίων διεθνούς εργαστηρίου και την οργάνωσιν άλλων μορφών συνεργασίας δια την πυρηνικήν έρευναν. Άρθρ.1.-Κυρούται η εν Γενεύη την 15ην Φεβρ. 1952 υπογραφείσα Συμφωνία «περί ιδρύσεως Συμβουλίου Αντιπροσώπων Ευρωπαϊκών Κρατών δια την μελέτην σχεδίων διεθνούς εργαστηρίου και την οργάνωσιν άλλων μορφών συνεργασίας δια την πυρηνικήν έρευναν μετά του προσηρτημένου αυτού παραρτήματος «ης το κείμενον έπεται εν αγγλικώ και γαλλικώ πρωτοτύπω και εν ελληνική μεταφράσει. Άρθρ.2.-1.Πάσα τροποποίησις ή συμπλήρωσις της κατά τα ανωτέρω Συμφωνίας κυρούται εφεξής δι’ αποφάσεως των Υπουργών Συντονισμού, Εξωτερικών και Οικονομικών, δημοσιευομένης εις την Εφημερίδα της Κυβερνήσεως. 2.Η εκτέλεσις της εν λόγω Συμφωνίας και των τροποποιητικών ή συμπληρωματικών αυτής, ανατίθεται εις το Υπουργείον Συντονισμού, εις τον προϋπολογισμόν του οποίου εγγράφεται και πάσα εκ της συμμετοχής της Ελλάδος εις τας Συμφωνίας ταύτας αναγκαία προς τούτο εισφορά και δαπάνη 3.Οι αντιπρόσωποι της Ελλάδος εις τας υπό της ανωτέρω Συμφωνίας και των τροποποιητικών και συμπληρωματικών αυτής, προβλεπόμενα Συμβούλια και Επιτροπάς ορίζονται δι’ αποφάσεως του Υπουργού Συντονισμού. 4.Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. (Ακολουθεί το κείμενον της Συμφωνίας, όπερ παραλείπεται ως προσωρινής ισχύος. Αντικατεστάθη δια της κατωτέρω Συμβάσεως της 1 Ιουλ. 1953). 